Draft 23 June 2014


Anexa 1 la HCL nr.____________/_____________

Acord de Parteneriat

Încheiat între:
MUNICIPIUL TIMIŞOARA, având sediul in Timişoara,  Bd. C.D. Loga nr.1, tel. 0256-408.480, fax. 0256-490.469, cod fiscal 14756536, având conturile de virament nr. RO84TREZ62121A428801XXXX, RO31TREZ62121A428802XXXX; RO75TREZ62121A428803XXXX deschise la Trezoreria Timisoara, reprezentat de Primar, dl. Dominic Fritz, denumit în continuare “Ordonator principal de credite”-Parterner de proiect
și
Spitalul Clinic  Municipal de Urgență Timișoara, cu sediul în Timisoara, Str. Hector Nr. 2A, cod poștal 300011, telefon nr. 0256/200048, 0256/221553, fax: 0256/200046, cod fiscal 4483447, având contul de virament nr. RO20TREZ62121F48010XXXX – Fondul European de Dezvoltare Regionala; RO09TREZ24F660601580101X- Finantare nationala; RO25TREZ24F660601580102X- Finantare externa nerambursabilă, deschis la Trezoreria Timisoara, reprezentat de  Manager, dl. Malita Daniel Claudiu, denumit în continuare “Solicitantul”-Lider de parteneriat
denumite în continuare, individual “Parte” și împreună “Părți”,
au convenit încheierea prezentului Acord de parteneriat în vederea depunerii, respectiv implementării Proiectului „Extinderea secției de neonatologie  a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening  prin dotarea cu echipamente medicale adecvate”, în cadrul Investiției specifice I I2.3 - Secții de terapie intensivă pentru nou-născuți din cadrul Pilonului V: Sănătate și reziliență instituțională  - Componenta 12: Sănătate, Planul Național de Redresare și Reziliență al României, după cum urmează:
Art. 1 – Obiectul Acordului
(1) Prezentul Acord de Parteneriat, denumit ȋn continuare “Acordul”, definește drepturile și obligațiile Părților și stabilește termenii și condițiile colaborării acestora ȋn vederea depunerii și implementării Proiectului „Extinderea secției de neonatologie  a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening  prin dotarea cu echipamente medicale adecvate”, denumit în continuare ”Proiect”.  

(2) Prin prezentul Acord, Ordonatorul principal de credite împuternicește Solicitantul în vederea realizării documentației aferente Proiectului prevăzut la alin. (1), precum și încărcarea Dosarului de finanțare aferent acestuia, în conformitate cu Ghidul solicitantului pentru Investiția specifică I2.3 - Secții de terapie intensivă pentru nou-născuți din cadrul Pilonului V: Sănătate și reziliență instituțională  - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României, aprobat prin Ordinul ministrului sănătății nr.  2901 din 5 octombrie 2022.
Art. 2 – Durata Acordului 
(1)  Prezentul Acord întră în vigoare la data semnării acestuia de către Părți și este valabil până la data la care Proiectul prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 30 iunie 2026.
(2)  Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform Planului Național de Redresare și Reziliență al României, prezentul Acord încetează de drept la data la care acesta este respins. 
Art. 3 – Principalele responsabilități ale Părților
(1)  Părțile vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului Acord, precum și în vederea îndeplinirii obligațiilor acestora. 

(2)  În vederea îndeplinirii obiectului prezentului Acord, Părțile vor acționa în conformitate cu  legislația națională și europeană aplicabilă. 

(3)  Părțile își vor îndeplini obligațiile care le revin potrivit prezentului Acord cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea Părților în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării Proiectului, în interesul realizării acestuia cu succes conform Planului Național de Redresare și Reziliență al României.
Art. 4 – Drepturile și Obligaţiile Ordonatorului principal de credite
(1) Ordonator principal de credite își rezervă dreptul de a verifica informațiile și documentele aferente Dosarului de finanțare întocmit de către Solicitant, precum și stadiul de implementare a Proiectului, în vederea îndeplinirii Obiectului prezentului Acord. 
(2) Ordonator principal de credite va realiza toate demersurile necesare, în conformitate cu prevederile legale în vigoare, în vederea semnării Hotărârii de aprobare a Proiectului, prevăzută în Anexa nr. 11 la Ordinul ministrului sănătății nr.  2901 din 5 octombrie 2022 pentru aprobarea Ghidului beneficiarului în cadrul apelurilor de proiecte - cod apel: MS-0023, pilonul V: Sănătate și reziliență instituțională, componenta 12: Sănătate, investiția: I2. Dezvoltarea infrastructurii spitalicești publice, investiția specifică: I2.3 - Secții de terapie intensivă pentru nou-născuți, aferent Planului național de redresare și reziliență, în funcție de specificul acestuia.
(3) Sumele reprezentând contribuția proprie, cheltuielile conexe și/sau orice cheltuială neeligibilă, inclusiv corecții financiare care pot apărea pe toată durata implementării proiectului „Extinderea secției de neonatologie a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening prin dotarea cu echipamente medicale adecvate” se vor asigura din bugetul propriu al Spitalul Clinic Municipal de Urgență Timișoara.

Art. 5 – Drepturile și Obligaţiile Solicitantului 
(1) Solicitantul este responsabil de informațiile și documentele aferente Dosarului de finanțare aferent Proiectului, în conformitate cu Ghidul solicitantului pentru Investiția specifică investiția: I2. Dezvoltarea infrastructurii spitalicești publice, investiția specifică: I2.3 - Secții de terapie intensivă pentru nou-născuți din cadrul Pilonului V: Sănătate și reziliență instituțională  - Componenta 12: Sănătate - Investiția I2.3 Dezvoltarea infrastructurii spitalicești publice, Planul Național de Redresare și Reziliență al României, aprobat prin Ordinul ministrului sănătății nr.  2901 din 5 octombrie 2022, precum și în conformitate cu prevederile legale în vigoare. 
(2) Solicitantul este obligat să depună Dosarul de finanțare aferent Proiectului, în termenul prevăzut de Ghidul solicitantului prevăzut la alin. (1). 
(3) Solicitantul este obligat să numească persoane în cadrul unei unități de implementare și monitorizare a proiectelor în conformitate cu prevederile Ghidului solicitantului prevăzut la alin. (1).

(4) Solicitantul este obligat să respecte toate drepturi și obligațiile care aferente participării la apelul de proiect aferent Investiției specifice I2.3 - Secții de terapie intensivă pentru nou-născuți din cadrul Pilonului V: Sănătate și reziliență instituțională  

(5) Solicitantul are dreptul și obligația de a încărca Dosarul de finanțare aferent Proiectului pe platforma dedicată apelurilor de proiecte finanțate din Planul Național de Redresare și Reziliență al României, https://proiecte.pnrr.gov.ro. 
(6) Solicitantul are obligaţia de a restitui Partenerului Municipiul Timişoara toate sumele reprezentând cheltuieli neeligibile şi cheltuieli conexe aferente proiectului „Extinderea secției de neonatologie  a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening  prin dotarea cu echipamente medicale adecvate”, puse la dispoziție de către ordonatorul de credite.
(7) Solicitantul este responsabil pentru toate procedurile de achiziție care se vor derula în cadrul contractului de finanțare și care vor respecta prevederile Legii nr. 98/2016 privind achizițiile publice. 

(8) Solicitantul este responsabil de urmărirea contractelor de achiziție publică încheiate și se va asigura de respectarea prevederilor contractuale conform graficului de timp și a propunerilor tehnice și financiare.

Art. 7 – Dispoziții finale 

(1) Orice comunicare între Părți, referitoare la îndeplinirea prezentului Acord, trebuie sa fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

(3) Comunicările între Părți se pot face și prin telefon, fax sau e-mail cu condiția confirmării în scris a primirii comunicării.

(4) Anexele 01- 15 fac parte integrantă din prezentul Acord, iar cazul unor neconcordanțe între Anexe și Acord, prevederile celui din urmă vor prevala.  

Părțile au convenit să încheie astăzi, .............................., la sediul MUNICIPIULUI TIMIŞOARA, prezentul Acord, în două exemplare originale, cate unul pentru fiecare parte.
	   Ordonator principal de credite 
      MUNICIPIUL TIMIŞOARA 
       Dominic Fritz  - Primar

	                                      Solicitant
              SPITALUL CLINIC  MUNICIPAL DE URGENȚĂ TIMIȘOARA
                  Dr. Malita Daniel Claudiu - Manager

